Nyhavn 19

Nyhavn 19 er en historisk ejendom beliggende på det østre hjørne af Lille Strandstræde og Nyhavn i København. Fra anden halvdel af 1840'erne og mange år frem lå Hotel Stadt Aalborg i ejendommen. Bygningen blev fredet i 1973. Der ligger i dag en restaurant og en iskiosk i de nedderste etager. Historie Ejendommens oprindelse Tilbage i slutningen af det 17. århundrede var ejendommen del af en langt større ejendom, som tilhørte stenhugger Hans Friedrich. I Københavns første matrikel fra 1689 blev hans ejendom opført som nr. 9 i Sankt Annæ Øster Kvarter. Denne ejendom blev ikke længe efter opdelt i seks mindre ejendomme (nu Nyhavn 17 – 27). En toetagers bygning blev opført på stedet før 1713. Af et kort over området fra 1731 fremgår det, at hjørneejendommen på det tidspunkt tilhørte en "Capt. Wero.". I den nye matrikel fra 1756 blev ejendommen opført som nr. 10 i Sankt Annæ Øster Kvarter. Den tilhørte på det tidspunkt skipper Rasmus Brander. Bygningen blev forhøjet med én etage mellem 1766 og 1787. Peter Hallesen Ejendommen blev senere erhvervet af urtekræmmer Peter Hallesen (1756-1814). I 1778 giftede han sig med Vibeke Sophie Neergaard (1756-1814). Ved folketællingen i 1787 boede der to husstande i Hallesens ejendom. Peter og Vibeke Sophie Hallesen boede selv i ejendommen med deres seks-årige søn, en lærling og en tjenestepige. Peter Koefod, som var styrmand, boede i den anden bolig med sin hustru Bolene Wendelboe, deres tre børn og en tjenestepige. Ved den næste folketælling i 1801 boede Peter og Vibeke Sophie Hallesen i ejendommen med to børn på 14 og 15 år, slægtningen Gunder Sadolin Hallesen som arbejde for Hallesen, to logerende og en tjenestepige. I den nye matrikel fra 1806 blev Hallesens ejendom igen opført som nr. 10 i Sankt Annæ Øster Kvarter. Peter of Vibeke Sophie Hallesen døde begge i Slaglille i 1814. Ane Cathrine Schmidt Ved folketællingen i 1834 ejedes ejendommen af Ane Cathrine Schmidt (født Nielsen, 1777-1837), som var enke efter grosserer Anders Larsen Schmidt (1772-1826). Hendes afdøde mand var medstifter af firmaet Schmidt & Hallesen, som lå Toldbodgade nr. 55. Ved folketællingen i 1834 boede der fire husstande i Ane Cathrine Schmidts ejendom, hvoraf to dog bestod af blot en enkelt person. Ane Cathrine Schmidt boede selv på anden sal med sin 20-årige søn Lars Nicolay Schmidt og en tjenestepige. Otto von Zytphen, som var sekondløjtnant i Livgarden til Fods, boede på første sal. Georg Heinrich Leonhard Schou, som var frivillig i det Slesvigske Holstenske, Lauenborgske Kancelli, boede på stueetagen. Frederik Nielsen, som var rugbrødsbager og melhandler, boede i kælderen med sin hustru Ane Kirstine Soelberg, deres tre-årige søn og en tjenestepige. Hotel Stadt Aalborg Ejendommen blev omkring 1844 erhvervet af skipper Jacob Christian Glad. Han havde i 1841 – 1844 ejet ejendommen Overgaden oven Vandet 20 på Christianshavn. Ikke længe efter at have erhvervet ejendommen omdannede Glad den til hotel under navnet Stadt Aalborg. Navnet var ganske typisk for kvarteret. Fire huse længere nede langs kanalen i nr. 14 (nu Nyhavn 27) lå således Hotel Stadt Flensburg og på den anden side af blokken i Store Strandstræde 20 lå Hotel Stadt Lauenberg. Til gengæld skulle man helt hen til hjørnet af Bredgade og Dronningens Tværgade, hvor Hotel Phoenix nu ligger, for at finde Hotel Stadt Hamburg. I folketællingen fra 1845 benævnes han dog stadig som "skipper". Glad boede på det tidspunkt selv i ejendommen med sin hustru Juliane Frederikke (født Riche), deres fire børn og to tjenestepiger. Sophie Haburg, som havde overtaget melhandelen i kælderen, boede der med en enkelt tjenestepige. Fra og med næste folketælling i 1850 benævnes Glad ikke længere skipper, men i stedet som gæstgiver. Da husnumre efter gade i 1859 blev indført i København, som supplement til de gamle matrikelnumre efter kvarter, fik ejendommen husnumreneNyhavn 19 og Lille Strandstræde 2. Jacob og Juliane Glad boede ved folketællingen i 1850 i ejendommen med deres nu fem børn, en tjener og fem tjenestepiger. Cn Schmidt, som nu drev mel- og grynhandlen i Kælderen, boede der med sin hustru Sophie Schmodt. Hotellet tilhørte stadig Glad i 1860. På det tidspunkt boede han i ejendommen med sin hustru, fire hjemmeboende børn og tre tjenestepiger. Peter Christian Westphal, en ny melhandler, boede i kælderen med sin hustru Christiane Westphal (født Andersen), deres tre børn og to tjenestepiger. Ved folketællingen i 1880 tilhørte hotellet Adolf Gustav Richardi. Han boede på det tidspunkt selv i ejendommen med sin hustru Anna Marie Louis Augusta Richardi, deres otte-årige datter, to tjenestepiger og styrmanden Julius Adolf Poul Huber Seiger. Martin Peter Hansen som nu drev butik i kælderen, boede der alene. 20. århundrede Efter århundredeskiftet lå der en tid et billetkontor for Hamborg-Amerika Linjen i bygningen. I 102+'erne lå Jens Withs Skibsprovianteringsforretning i kælderen. Ejendommen blev fredet i 1973 Arkitektur Nyhavn 19/Lille Strandstræde 2 er en hjørnebygning med en fire fag lang hovedfacade mod Nyhavn og en ligeledes fire fag Lang gavl vendende ud mod Lille Strandstræde. Bygningen er opført i helmur med tre etager over en høj kælder. På den pudsede facade ses en kordongesims over stueetagens vinduer, ligesom der mod Nyhavn løber en profileret gesims under taget. På gavlen mod Lille Strandstræde ses en række ,urankre. I facaden mod Nyhavn sidder en kælderindgang samt en dør til bitikken i stueetagen. Hovedindgangen til lejlighederne på de øvre etager sidder derimod i gavlen. I heltaget, som er beklædt med røde tegl, sidder der to kvistvinduer. I midten af rygningen sidder en kraftig, muret skorsten. I dag Restaurant Sailors Corner og en isbutik ligger nu i ejendommen. Referencer